
Dvije uvodne rijeci. 


Pri svrsi ove veljače moj stari poznanik Vicko Zaffron za¬ 
moli me za prevod ove male knjižice. Nije mi se moglo inako, 
i latih se posla — ma što bilo. Svrha je plemenita: — poklonit 
Korčulanima — u osobito — u svoj jezik prevedeno pismo u • 
kom se sadrži povijest neumrle pobjede koju su stari njihovi 
održali nad silovitim i svirjepim Uluz-Alijom; pa još pisano ru¬ 
kom onoga koji je ovu veliku pobjedu i izveo; i sve ovo za 
stogodišnjicu istog sjajnog dogogjaja, koju se Korčula dojdućeg 
kolovoza najvišom svečanošću pripravlja proslaviti. Pa hajde ti 
da odoliš ovakijem čuvstvima 1 Osobito kad slutiš u ovakovijem 
pojavima nesumnjivi znak skoroga preobraćenja, i očitu pritegu 
ka prirodnome življu sa strane zavedene svoje braće. Koju šmr- 
lingovo samosilje, i njegovijeh hrtića vuhvenost ulovi mamom to¬ 
lik više priteživijeh kolik manje izvedivijeh obećanja. Odsudni 
pako udarac — a i najsmiješniji — podade im obećani docksl 
A oni, priprosti ko su, nijesu se sjetili da u sadašnjim okol¬ 
nostima, u Korčuli docks bio bi trošak bez smijera i bez cilja: 
van da nijesu možda šmrlingovci, u izućnosti postvorišta i poj¬ 
mova svojijeh obilnijeh glava izumjeli bili zanj’ kakvu novu van- 

naravsku prekomorsku trgovinu sa Eskimozima i Patagon- 
cima, iY sa novom-Kaledonijom! Ama nečudimo se pogreški 
prostijeh ljudi, gje se pustio zavesti njihov pouzdanik, ludo oru- 
gje lukavijeh sebičnjaka koji, mješte ponugjene mu bogate žetve 

— na koju za sebe samo smijeraše — ostaviše mu milostinjsko 
paljetkovanje. 

Korčulanima — koji su 48. godine, može se reć, prednja¬ 
čili sve dalmatinske gradove u najiskrenijim izrazima za sve što 
se ticalo slavijanske narodnosti, uzvišenja i napređka; — razđi- 
miće se, ufam, sva još im zaostavša — oči zablještujuća — ta¬ 
ložna paretina čitanjem ove kratke domaće povijesti. Sveštenik 
Antun Ružić (po latinskome Rosaneus), ime, neprekidnim pučkim 
predavanjem obće-poznato u Korčuli, gje se rodio god. 1524 od 
plemićke kuće; napisao je ovu povijest, po običaju onog vre¬ 
mena, u latinskome jeziku. Za mlade svoje dobe, više je naxike 
dovršio u Padovanskome sveučilištu, gje se je okitio lovorom 
naučitelstva, i gje je takogjer za neko vrjeme predavao pravne 
nauke. U rodnome gradu postigne čast arkidjakona. Čovjek 
obilne znanosti, ugledna ponašanja, postojana i poštena značaja: 

— pa s toga od velika upliva nemanje megju svoje sugragjane, 
neg što je bio i kod zastupnika mletačke vlade u Korčuli. Kako 
će se blagi štioc sam po sebi uvjeriti čitanjem ove knjižice, 
izmegju svijeh sjajnijeh svojstva kojima se kitio ovaj dični crkov- 
njak; dvojijem se poglavito, ko da su mu životni ustroj sačin- 
jala, odlikovao. A to je bilo: najživlja bogoljubnost sadružena 
nepokolebivom vjerom u Boga, i najgorućija ljubav rodnome mje¬ 
stu. Napojom ovijeh dvajuh životnijeh vira — svakome iskre¬ 
nome rodoljubu neobhođno potrebitijeh — postigao je on do 
nečuvenog stepena onu vanrednu krepost i hitrost, onu čudno¬ 
vatu slobod i tlačenje smrti, ono uzvišeno oduševljenje što ga je 
vodilo za spasenje svoga mjesta: — u najogromnijoj pogibelji, 
mješte da pade u bezufanje, podigao se do junaštva! Evo vam 
osobitosti velikijeh duhova. Bez ovoga sveštenika, lasno bi još i 

danas Korčula gomila razvalina bila. Korčula, harna, mora da 
podigne spomenik svome spasitelju: — i na njegov izgled sve¬ 
kolike taštosnovne stranputnosti položiti pred žrtvenikom svete 
majke Domovine! 

Trsteno na 28 travnja 1871. 


Petar Franasović. 

Neki moji prijatelji i znanci čudeći se divnoj pobjedi, oči¬ 
tim božjim posredovanjem održanoj od malenog — meni rodnog 
— grada Korčule, žuđni su podrobnije čuti povijest ovoga toli 
izvanredna dogogjaja. Da zadovoljim njihovijem neprestanijem 
nagovoranjima i bockanju, nakanio sam se malenim ovijem radom 
opisati ga. 

Nu! ti neockvmjena Djevo Marijo, koja si nam u strašnom 
onom boju (stanovito vjerujemo) očevidno u pomoć pritekla; 
kako si me tad (nedostojna slugu tvoga) tvojijem nadahnućem 
u svačemu vodila, dostoj se takogjer sad, u opisivanju slave 
tvoje i zahvalnosti naše, ruku i pero moje stazom istine voditi 

Selim nevjerni turski samosilnik, otmanske himbe ne dvo¬ 
lični, kako mu roditelj Sulejman, neg otvoriti i bezočni pitomac 
i nasljednik; jurve godinu prije vjerolomnim ratom ote Mleča- 
nom cijo Cipar — izuzam Famagostu. Srećnijem uspjesima na- 
dut, naredi da se za prvog svibnja sakupi u Eubeju svakolika 
morovojna iz svijeh brođotvomica i pristaništa od Dardanela, 
Afrike, Azije i Evrope. Dok se ondi gotovile dotične priprave 
za obskrbiti ovliko brodovlje vojskom, veslarima i svom ostalom 
potrebnom strukom; Ali paša buduć tam — amo do dva puta 
obio kandijansko more sa izbranijeh 60 galija, i ostavio tvrdu 
posadu sa živežom u Nikoziji; vrativ se na prvi lipnja, nagje 
jur gotovijeh za 300 drugijeh potpuno snabdjevenijeh brzijeh 
brodova — nebrojeći tovame korablje koje je vodio Partavić: — 
svu ovu silu on izvede kršćanluku u obćeno, a Mlečanom u oso¬ 
bito na propast 

Glas ob ovom brodovlju orio se do nas, strah se umnažao, 
pogranični turci od dana na dan silovitiji se pokazivahu. 

Stvari u Mletačkoj dogjoše do skrajnosti. Nego Papa Pijo V. 
sredstvom Marka Antuna Kolone dvoumeće Mlečane obodri, pa 
ih — ako i mučno — okolo polovice svibnja navede da uz do¬ 
bre uvjete sklope savez šnjime i sa Filipom n. španjolskim kra¬ 
ljem suprot turcima. Dćgovori ovoga ugovora — sbog zamjenitijeh 
s umnj a. — trajaše za godinu dan&. Mletačka imađijaše mnogo 
brodova, al’ bijahu raštrkani. Jedan odijel pod načelništvom 
Marka Kvirina i Antuna Kanala stojaše pod Kandijom da za¬ 
kloni ovaj otok; drugi jači odijel pod vrhovnim vogjom Sebasti- 
janom Venijerom i njegovim namjestnikom Augustinom Barbadigo, 
zakloni se u Mesini da ondi dočeka dolazak Filipove morovojne. 

Megjuto se neprijatelj odasvud sakupljao, sve more bijeli- 
jem jedrima zastirao; kudgogj je pristupao, plijenio je, palio, 
klao. Opustoši mal’ ne sav Cirig; obrati u pepeo krasne gragje 
na Retimu odklen žitelji od straha se bjehu izselili; pa otud 
prebogate kandijanske obale sa nekoliko unutrenjih sela sasvijem 
porazi, odvedši preko tisuče duša u robstvo. Po Zantu i Oefa- 
loniji premnogo prolije krvi, varoše i sela popali, odvede žitelje 
u robstvo — izuzam’ one koji se po tvrgjavam zakloniše. Ozledi 
Krfijotske luke, obale i sela, akoprem ne sasma bez svoje štete. 
Potuče tri naše galije poslate da uhode tursku morovojnu, t j. 
Barbadigu, Zadarku i Tronu; Nikola Dražić jedva se izma¬ 
kne četvrtom, zvanom Cresanka. Uz ove posvoji nam takogjer 
tri tovame korablje s ljudima i džebanom. U Arbanaškoj Sarra 
Martinengo i mjestni načelnici, predvideći zaludan svaki otpor, 
predadoše Odsinj i Bar na ugovore, koje turci ne obslužiše: jerbo 
samo Sarru i načelnike — sa malijem brojem drugijeh gragjana 
— spratiše u Dubrovnik; od ostalijeh neke zasužnjiše za vesala, 
neke nemilo poklaše, a neke u oplijenjenoj domovini gole, bose 
i gladne, u nevolji tvrgjoj od smrti ostaviše. 

Prije neg što je sve ovo turska morovojna po Jadranskome 
moru počinila, na dva kolovoza doplove nam iznenada naši 
Uskoci, i načeše nam povjedati da je Odsinj od turske pješadije 

do skončanja stisnut, a u naokolo mu svo more galijama pre¬ 
kriveno, te im se oni jedva izmakli: po njihovom mnijenju ono 
su Karakozijine gusarice. 

Sutridan dojedre neki Perašćani, pa nam i oni potvrcliše 
kako turski brodovi Odsinjsko more preklopiše, i bili usilovani 
ostaviti brod, i jedva se spasili u čamcu. Mi sumnjasmo o isti¬ 
nitosti ovijeh pripovijesti’, čineći se nevjerojatno te bi se turci 
osmjelili toliko se s brodovljem u Jadransko more utisnuti, ima- 
dući iza legja kršćansku morovojnu. Ništamanje dvoumeći, pri- 
plašeni, svaku snovasmo, a nijedne se stavne odluke prihvatiti 
neznađijasmo. Na ove glasove svi Perašćani kod nas boraveći 
ukrcaše se na lagje, i pobjegoše k’ zapadu. Na četiri kolovoza 
dojedri iz Budve jedan šambečić: po bjeguncima doznasmo da 
su Budvani upalili svoj grad i sklonili se u Kotor, a do ovog 
dana Odsinj se zanago morao predati turcima. Pa priđogjoše 
glasovi iz Dubrovnika: — Bar se predao, Kotor u najvećoj opa¬ 
snosti, cijeloj se Dalmaciji grozi skrajna propast. 

Ima ovdi jedna bogomolja uz gradski mir sazidana kod 
samijeh vrata od juga, koju stari naši blaženoj Djevici i sv. Bar- 
tolomiji posvetiše na uspomenu pobjede na dan ovoga apostola 
održane nad Aragonsku morovojnu. Unj’ jedva da može stati 
sveštenik sa dva tri li poslužitelja, a u naokolo je opasana drve¬ 
nom rešetkom. Svake godine na Gospu od Snijega prvijem zra¬ 
kom zore prikupi se ovdi puk da prisustvuje službi božjoj na 
čast presv. Djevice. Sad preko ove svete službe knez slučajno 
biskupovu namjesniku nareče neka bi rekao štogod prigodi po¬ 
dobno, da se poplašeni i očajani narod malašno umiri. Namjesnik 
htjede ovu zadaću povjeriti nekakom drugom popu, al se ovaj 
ispriča, ponudiv’ mu arkidijakona. Ovaj ne odbaci ponudu, nu 
nebudući pripravan, Bogu se u srcu preporuči, pa otvoriv knjigu 
Pjesni’ Davidovijeh koju je onaj čas u ruci imao, naigje na one 
riječi 61. pjesni „Jednom reče Bog i više puta čuh, da je kre¬ 
post u Boga: i u Tebe je Gospodine milost; jer ti plaćaš sva- 

kome po djelima njegovijem. a Na temelju ovijeh riječi, preko sv. 
mise ovako nače govoriti: „Čuste bogoljubni, predrazi u Jsukrstu 
oci, braćo, djeco! čuste, rekoh, od mene vam sad izuštene Da- 
viđove riječi. Promotrite iz njih dva u Bogu poglavita svojstva, 
kojijeh jedno svjedoči nam da nema stvari Bogu nemoguće; 
drugo vam potvrgjuje osobito njegovo prema nami smilovanje, 
tako da nijedo čeljade toliko ljubi sama sebe, koliko je dobri 
Bog blagonaklonit i milostiv prema nama. Doista vas vidim za¬ 
jedno samnom u ovom obojem razmatranju malaksati. Prostite 
mili moji ako vam bez ikakva laskanja besjedim. Sadašnje okol¬ 
nosti zamazana se govora nedadu prihvatiti. Bojim bo se zbilja 
da ovliko neograničenim strahom koji nas je obuzeo u sadašnjoj 
prigodi, tovećma Boga ne razljutimo. Zašto bo ako spovjeđamo 
da je Bog milostiv, ako vjerujemo da je svemoguć, čega radi od 
neprijatelja ne manje božijeh neg našijeh, više da se bojimo nego 
od samoga Boga? Jeda li ih cijenimo od Boga jačijeh? Nipošto! 
znajući da Bog može sve što hoće na nebu i na zemlji. Valjda 
se bojimo da se božje milosrgje od nas odvratilo? Moglo bi bit; 
ama nesmijemo gubit ufanje, buduć u našoj vlasti stoji da pre¬ 
dobroga i svemogućega Boga opet na nas milosrgje pritegnemo. 
Bog se neće nikada blagosti svoje odreći. Mi smo koji megju 
božijem milosrgjem i našijem potrebam, zaprijeku svojijem opa- 
činam postavljamo, te božje milosti na nas bezplođne sluge ne 
silaze. Pomaknimo zaprijeku, i evo nam gotova božijeg milosrgja. 
Dakle, s njegovom pomoću, u nami stoji da zaprijeku ovu di¬ 
gnemo. Nek svak ostavi svoje griješne pute, i obrati se Bogu 
pokajanjem srca, usta ispoviješću, dobrijeh djela zadovoljnom 
pokorom, a Gospodin će lice svoje obratiti k nama, i smilovati 
će nam se po mnoštvu milosrgja svoga. Po djetinsku je i po 
žensku plakati za strah muka koje zaslužismo radi opačina na¬ 
šijeh. Naš bi strah razložit bio kad, smetnuv’ bojazan pedepse, 
odlučno bi se podnijeti podložili smrt, robstvo, haranje, i ma 
kakvu bilo drugu muku od Boga nam obregjenu za naše ka- 

ranje; kad bi zato samo plakali što smo božje veličanstvo uvrje- 
dili. Potrebno je bilo prije pomislit na pedepsu, pa se na vrijeme 
čuvati od grijeha. Ama sada poklen se u svakoj struci opačina 
okaljasmo, nije pristojno od pokore bježati, nego ju trebuje ljubko 
prigrliti kao lijek dušama našijem. Ama što rekoh okaljasmo, 
kad sad, sad još u grijehu ležimo? Bog bi dao te sasvijem 
iskorjenemo praznovjerja, bludnosti, preljupstva, mrmošenja, lu- 
peštine, oholosti i ostale ovijem slične opačine, a da više ne 
greznemo u smradnom glibu tolikijeh zloća! Bog bi dao te ni¬ 
jedna smrtonosna kuga u skrovištu našijeh srca ne prebivala! 0- 
čistimo, predrazi, stari kvas svojijeh himba, pldčimo grijehe svo¬ 
je pred Gospodinom — gotovi iz rukuh njegovijeh pokorno pri¬ 
miti ma kakvo bilo pokaranje na otkup duša svojijeh. Tvrda je, 
znam, ova besjeda; ali jaoh! koliko li nije još tvrgja duše i tje- 
la vječna osuda! Sad nas Bog kuša da vidi koliko se okoristismo 
naukama njegova jedinorogjenoga sina Isukrsta, da pokažemo 
jesmo li imenom samo, ol’ još i stvarno pravi kršćani. Svi bez 
sumnje koliko nas ima na sem’ svijetu, prije poslije li, imademo 
umrijeti. Nije li dakle bolje u podobnoj prigodi posvetiti ovaj 
život vječnome vladatelju kad je njemu ugodno; nego li čekati 
da lijenošću i mlohavošću istrošen — po sebi se utrne? Nepres¬ 
tano se dičimo pobjedam svetijeh mučenika, ama ustručavamo 
se izgleda njihova slijediti. Gje je negdašnja zanešenost za mu- 
čeništvo? gje stara gorućnost navlaš mu se izložiti? gje oni uz- 
klici „Božje milosrgje bolje je neg život — svetijeh je 
smrt dragocjena— blago onome koji umire u Gospodinu 
— blago onijem koji progonstva trpe — evo me gotova 
nabičevanje — negve su mi od dike — ne bojim se makar 
cijela vojska udarila na mene" i drugo ovem slično što sva¬ 
ki dan ustima izgovaramo a djelima ne ispunjujemo? Nemojte 
misliti, braćo, da ja namjeram navesti vas kušati Boga, i neraz¬ 
borito se mučeništvu izložiti, poznam bo dobro našu slabost. 
Nego vas nagovaram i molim da se prije podložite podnijeti sva- 

ku muku nego se odreći Isukrstove vjere; zašto kratkijem trpje- 
njem dobivate vjekovitu sreću; otpadanjem čekaju vas neizgovo- 
rive muke, bezkonačna pedepsa: o čemu ne cijenim za nužđno 
naprijed vas nagovarati, znajući vrlo dobro kakvijem ste dubom o- 
duševljeni. Druga je stvar o kojoj sudim za potrebno vas svjetova- 
ti. Ako se nevaram, vi se spravljate bježati. Nit vas hvalim, nit 
vas hulim: ama neznam kakvijem će te sredstvom vi ovo moć 
postići. Cijelo more sa svijeh strana ispresjecano je gusarskijem 
galijama Neretvana, Ercegnovljana i pročijeh, koje nas odasvud 
obkoljuju. Od istoka svekoliko tursko brodovlje — od preko 
400 jedara — doprlo je do Kotorskog zaljeva, a možebit doku¬ 
čilo se Captata, oli još ovuje. Od istog se brodovlja ocijepilo na 
zapad 30 galija, koje se, kako čujem, jučer vigjale okolo Visa. 
K sjeveru nesmijemo pristupiti a da ne upanemo hajducima u 
šake. Na jugu široka nas pučina dijeli od Pulje gje je, žalibože 
sve takogjer izloženo neprijataljskijem nasrtajima. Pazite dakle 
da, ištući spasenje, ne naigjete — Bože nedaj! — na višu muku. 
Ako pak tvrdo ostajete pri svojoj odluci, Bog bio s vama: ja, koji 
ne manje neg što i vi, ljubim svoj život, obredio sam ovdi ostat 
da — kakono se reče — kušam sreću. Sudim bo da neprijatelj¬ 
sko brodovlje neće preko Kotora, oli se ovuje od Dubrovnika 
utisnuti, znadući da mu iza legja cijela mnogobrojna morska si¬ 
la mletačka grozi; kojoj se od časa do časa ima Papina i špa¬ 
njolska pridružiti da priteku svojijem u pomoć. Istina, moguće 
je da na nas uzgredno udari Karakozija, ol’ neretvanski, novljan- 
ski, ili drugi kakovi gusari, osobito ako čuju da smo pustu osta¬ 
vili svoju otačbinu. Sbog česa zaklinjem one barem koji nijesu 
svijest sa straha izgubili, nek ovdi samnom ostanu da otačbinu, 
roditelje svoje, kosti djedova, božje crkve — dok moć budemo 

— obranimo; da troje četvero li razbojnika, na našu veliku sra¬ 
motu ne poplijene nam i ne sažegu prazan grad 1 Evo pazite 1 ovi 
oltar — Bogu, B. D.ci, svetijem Bartolomiji i Marku posvećen 

— svjedoči vam da oci naši nyesu uzmakli ispred aragonske sile, 

neg ogradiv se i hotomce se zatvoriv u ovijem istijem mirima, 
snažno su neprijateljske nasrtaje odbili. A mi ćemo, što nam 
stari sačuvaše, sramotnijem bjegom bataliti? Uklonio od nas Bog 
toliku sramotu! Pa da i hoćete, gje su ti brodovi koji će vas 
tolike ukrcati? Nek idu slabi koji su više izloženi neg mi koji, 
ovdi ostajući,nemamo se čega bojati van prem vele jake sile. A 
vi dobre majke! nemojte suzam slabiti muževa svojijeh odlučne 
namjere, ne rastapajte srca sinova svojijeh. Vas i njih Bog ljubi 
i materinsku božija ljubav nadvisuje. Preporučite se svemoguće¬ 
mu predobrome Bogu, utecite se majci od milosrgja. Kad ona 
njedra Sinku svome ukaže, Sin će nebeskome Ćaćku rane svoje uka¬ 
zati, a On će na njihov pogled nami se smilovati u neizbrojnom 
mnoštvu milosrgja svoga. Panite ničice pred svetijem našijem 
odvjetnicima Bartolomiji i Marku, pomoću kojijeh ovi se miri 
još uzdrže; skrušeno molite, bićete uslišeni: molitva nebo otvara, 
Boga priteže, raspršuje vojske, ohole utamanjuje, podnižene podi¬ 
že i hrabri. “ 

Za ovijem dovršismo službu božju. Prosti puk stane blebe- 
tati izvodeći svak svoju. Neki praznoslutnjam nakloniti pobugji- 
vaše bezufanje, gatajuć na dolazak nekijeh bijelijeh ptica na na¬ 
lik izvan boje — ožujačkijem žunama (koje su na jata malo da¬ 
na prije naokolo grada oblitale, po moru plivale, vinograde ha¬ 
rale), tvrdeći da su one iznad Crnogmora dolećele, pa nijesu za- 
nago drugo;van predteče turskijeh četa, i zlamenuju turke u 
bijelijem samcima koji će nas svijeh poklati. 

Megjuto bogatiji svoje zaklopce počeše prenašati na brodo¬ 
ve. Pa nam počeše stizati iz Dubrovnika glasonoše jedan za đru- 
gijem, zadnji vavijek crnje nam glasove donoseći. Sad se podig¬ 
ne obća vreva, i svak nače na lagje nositi svoje pokućstvo toli¬ 
kom naglošću da su kroz gradska vrata jedan drugoga tištili i 
dušili. Za kneza imađosmo ovo doba jednog mladića nevješta 
vladanju, koji se od iskusnijeh lica daleko držao. Kroz dva mje¬ 
seca od kada je stupio na vladanje, svakomu omrznuo; ama sad 

u ovoj prigodi popuštio i glatkiji postao. Videći on kako svak 
iznosi što ima, dade gradska vrata tvrdo zaklopiti. Tad mnogi 
svoje stvari stadoše spuštati niz mire, neki pred vratima kupi¬ 
ti ih na gomile, ometajući se zamjenito. Knez premda je u Mle¬ 
cima svoju obitelj ostavio bio i slabo pokućstvo sobom donio, 
služkinju i prtljag dade ukrcati na jedan brodić, a najmi za se¬ 
be — za 120 dukata — jednu gusarsku brodicu Perašćana 
(dobro opakljenu i polojenu) sa šestero snažnijeh vozara. K’večeru 
rastijahu različita protuslovna govorkanja. Žene uplašene oblitahu 
po gradu kličući da im se dopusti na brodove se spasiti, ii’ ba¬ 
rem po gora se skriti. Pri sutonu gane se knez i dopusti im i- 
ziti. Sutridan — omekšav — otvori vrata da se iznesu na lagje 
razne stvari. Napokon oni koji naumiše pobjeći, odvezoše se 
na 8 kolovoza. 

Ovđi mi se ćini za nuždno napomenuti neke okolnosti sbiv- 
še se na odlazak fratara Malobraćana (obje bo skupštine Franova- 
ca i Domenikanca još na početak prije neg iko opuhoše). Ovi iz sa¬ 
mostana od Otoka — dva milja od grada na istoku — nekoliko 
prije preniješe u grad u Crkvu svijeh svetijeh čudotvorno Pro- 
peće i sliku bi. Gospe. Kad su imali polaziti digoše Gospinu 
sliku sa svijem dragocjenostima, a golo Propeće budući malena 
brodica nije ga mogla uzdržati, ostaviše. U taj čas podiže se tako ja¬ 
ka oluja da se more stalo do neba penjati, a protivni vjetrovi bo¬ 
reći se megju sobom i motajuć se u vihrove, predstavljaše ur¬ 
nebes sudnjeg dana. Ovom prigodom, kako docnije dočusmo, se¬ 
dam se turskijeh galija o kraj razbiše, neke se megju se satrše. 
Poplašeni fratri posumnjiše nijeli Bog š njih ovu oluju podigao 
te tu tako svetu sliku sa blagom svojijem na prijašnje mjesto 
vratiše; pa, utišav’ se more, ostaviše samostan, i do cigloga 
jednoga pobjegoše. Tolika pomnja za život da se ni nebeskom 
glasu ne odazvaše pri strahu od smrti, koji ju po nastavi svog 
reda moraju — za čast vjere — prezirati, te ni cigli jedan — 
na dobar izgled — u samostanu ne ostao; djelo je doista veho- 

ma ukorilo. Ama u ime kršćanske ljubavi prostimo im, premda 
im nije su ovako milostivi bili Neretvani koji mnoge od ovijeh 
fratara uloviše, i na živi novac dadoše im slobodu. Po njihovom 
odlazku drugi dan, dva fratra odmetnika, istog reda al’ ne iste 
države, dolizimiriše do nas da nam pokupe blago sa gorimeno- 
vane svete slike; a mi ih počerasmo na veliku njihovu sra¬ 
motu, ako su sramu podobni. Ovo budi mimogređe rečeno. I 
laćam se svoje povjesti. 

Naši bjegunci poprijeko putujući, prvi dan u Hvar, drugi 
dan — jakijem vjetrom u krmu — srećno u Zadar doploviše: 
a Zadrani primicanju toliko jedara, sprva se uzkolebaše, sumnjeći 
da nijesu dušmanski brodovi. A mi ovamo stražeći i bdeći 
dane i noći nespavane provodismo; svake, ma i najdalje pomoći, 
lišeni 1 Na višu muku, i naši dopokon susjedi — kao sa okuže- 
nijem ili izobćenijem — pretrgoše s nami svako obćenje za pu- 
nijeh dvadesti dana. Samo bi gjekad kriomice iz obližnjeg kraja 
otišla se do nas kakva lagjica da nam doda dopise i glasove. 
Ovijem sredstvom doznasmo na 9 kolovoza da se u Gjulijani 
nalaze sedam polu-galija novljanskijeh, na koje naigje i zaro¬ 
bljen bi pop Frano Ordonižić sa nekoliko drugijeh putnika koji 
jedriše za Dubrovnik. *) Ovi gusari slijedeće noći obilaziše naš 
otok s dvora, mrakom ugjoše u Gršćicu, te prije zore — u tri 
čete — primakoše se Blatu ne vigjeni. Straže ih ištom ugledaše 
kad već stigoše u selo, i načeše cipariti. Mi s naše strane netom 
dočusmo za stanak novljanš, u Gjulijani, spremismo ulake po 
svijem našijem selima: a blačanske straže pospaše; te kad hajduci 
počeše već stizati u selo, dadoše se u bjeg vičući. Na ovu viku 
ko je bio brz na noguh uteče i skrije se po šuma. Tri ove haj¬ 
dučke čete razrediše se ovako: jedna stane pod južnijem brije¬ 
gom ispod kojeg dogjoše, druga se dade plijeniti selo, treća je 
zaštićivala pljačkaše. Blato je najveće selo na našem otoku* i u 


*) Gjulijana — luka na Pelješkom poluotoku megju Korčulom i Mlijetom. 

svakoj potrebi može dati do 300 izbranijeh borioca. U ovoj pri¬ 
godi jedan je dio pozvan na obranu grada, dio poslan malo pri¬ 
je na mletačke galije; ostavši prsnuše tam-amo po šum& i os¬ 
taviše selo bez obrane. Stoga hajduci bez otpora sve poplijeniše, 
odvedši 50 robovž, — sve djece i ženž, — izuzam samoga Šimu- 
na Simonetti. Tri starca — megj kojima jedan slijep — i tri 
stare žene posjekoše. Ostaviše tri ranjena, a to su: Pelegrin 
Kržinić, koji se uspeo bio na visoki bajam, gje ga iz strijela 
raniše — još živ. Nikola Kastropelić — zarobljen; pa se neka¬ 
ko oprosti uz&, rani trojicu turaka, i uteče lagahno ranjen. Tre¬ 
ći je Ivan Barčot: ovaj se bio spasio bjegom, kad iz svog skro- 
višta čuje ženski lelek. Pogleda i vidi jadan! gje mu turci veza¬ 
nu, raskosmanu svoju majku nemilo potežu. Čuvstvom materin¬ 
ske ljubavi rastaljen, ojunači se, bijesno na dušmane nasrne, 
četvoro ih na smrt ubije, oslobodi majku, razuzla joj ruke i o- 
gradi ju da uteče. On se junački napreduje braniti, odasvud nas- 
kočen i obkoljen. A1 jaoh! šip koplja nekako mu se omota u o- 
dijelu jednog turčina: u taj tren ostaje smrtno ranjen i pade 
na zemlju; preživio je dva dana. čestit doista i vječne uspomene 
dostojan, što je žrtvovanjem svog života od smrti i sramotnog 
robstva roditeljicu svoju oslobodio, razložito neutješivu smrću 
takova sina! U ovoj prigodi povjedaju takogjer dva djela čo¬ 
vječnosti sa strane ovijeh razbojnika. Jedno, što su poklonili ži¬ 
vot Petru Petričiću i ženi mu: oba nemoćna u postelji od sta¬ 
rosti i nestašice. Ovaj Petričić — negda obilata kuća — imao 
je brata popa imenom Ivana, na službi kod stolne crkve Pado¬ 
vanske; pa takogjer istog imena i sina, tajnika kod Ferranta 
Gonzage u Milanu. Drugo milostivo djelo jest ovo što jedan haj¬ 
duk megju roblje ugleda djetešce od osam dan& rogjeno: gane 
se, sakrije ga i muče predade jednoj robinji da ga vrati svojoj 
materi. Kad se u nas dočulo što se u Blatu dogodilo, najprije žao- 
ba, pa se smutnja podigne: svi seljaci ovdi zadržani naumiv uteći, 
pod izlikom da pogju vigjeti kuće, ćeljad svoju, i jeli što ispod 

hajdučkijeh ruka preostalo. Pa neki crkovnjak sumahnit, pod 
oblikom nekakva proroka, izide nadvor pod puškom, sabljom i 
kopljem, govoreć da ovako trebuje puk sokoliti: Ove, ili slije¬ 
deće noći kroz gusto sijevanje iz oblaka, naše straže jako grad 
uzbune, buduć ugledale u moru pod gustijem daždom i poma- 
mljenijem valovima lazukati k nam neke brodiće, baš ko iz or- 
sana pelješkijeh fratara. Mi sumnjeći nijesu li možda oni koji su 
poharali Blato, mnogi top ispalismo na one brodice. A poslije 
doznasmo kako ovinovljani vozeći se noću ciko Pelješca, po- 
grabiše sidra i konopce iz pelješkijeh brodica, te ove bludile po 
moru kud ih vjetar nosio, i nas beztemeljno uplašile. Iste noći 
dvije su nam se neugodne stvari slučile. Jedna, što čuvari spre- 
dnjeg braništa (revelina) ostaviše svoje mjesto sbog ubojite kiše. 
Pokarani zašto su to uradili, odgovoriše: „kako možemo ovdi 
stati kad nam je voda do koljena ?“ Tad arkidjakon zagazi u 
vodu, pomakne kam koji je zajazio vodotočinu, te voda isteče. 
Drugo, buduć jednom samo ispalili top iz tornja kod svijeh Sve- 
tijeh, puče mu konjic: koje sve za četiri ure poprave meštar 
Nikola Mišulić i Frano Depolo na velike molbe i pripomoč isto¬ 
ga arkidjakona, koji im je suviše i svijetlio debelom voštanom 
svijećom. 

Na 13 kolovoza dobismo stavne glasove da je neprijatelj 
posvojio Odsinj, Bar i Budvu; a po kopnu i po moru tvrdo 
opkolio Kotor, koji se nalazi u skrajnoj opasnosti. I općeno se 
mislilo da, izuzam maleni broj brodova potrebnitijeh za obsadu 
Kotora, sva se ostala morovojna ima uložiti na rušenje dalma- 
tinskijeh gradova, osobito Šibenika i Zadra. Po istomu tekliću 
Antun Paletin pošalje jedno pismo Filipu Ružiču u talijanskome 
jeziku nevješto upisano, u komu ga obavješćuje da se on u tur¬ 
skom brodovlju nahodi, a došao je navlaš u Dubrovnik uzdajući 
se ondi naći koga od svoje svojbine pa budući nije imao te sre¬ 
će, ovijem pismon svu rodbinu — a osobito brata — pozdravlja 
nudeći im se za gotova u čembigogj mogao poslužiti ih; nađo- 

dajuć da ga turci prozvaše imenom Jusuf. Porodica Paletina u 
Korčuli je starinska i plemićka. Bila je takogjer i imućna, a- 
ma od nekoliko vremena — kao i mnoge druge — oslabi, i pre¬ 
mjesti se u obližnje selo Žernovo. Od ove je kuće izišao fratar 
Vicenco domenikanac glasoviti bogoslovne, arkidjakonov veliki 
prijatelj, pa i u krvi u četvrtom koljenu. U obzir ovoga vrije¬ 
dnoga fratra Ružići uzeše kod sebe najprije Jakoba — umrvša 
u svojoj desetoj godini, pa gorimenovana Antuna, Markove si¬ 
nove, onda sirote bez oca i bez matere, namjerom da im udi¬ 
jele književne i duševne nauke. Još djetetom, pusti se nago¬ 
voriti i otide na more. Razbiv se na Hios, upade u ruke tur- 
cima, koji ga prodađu Uluz-Aliji Algjerskome polukralju. Usi- 
lovan poturčiti se, postane kapetan jedne galije. Teklić, Marko 
Prasica, ovo pismo predade arkiđjakonu, erbo brat mu Filip, 
bolestan i protu volji, sa ostalijem bjeguncima otišao je bio u 
Zadar. Uz pismo poslao je bio šest vezaca svilena bijela konca, 
na znak, cijenim, kakva meni nepoznata zlamenja. 

Na ove glasove svale se velioma poplaši. I sam knez sasma 
očito poče govoriti da je najbolje grad ostaviti, a ne čekati pri- 
lazak toli snažna neprijatelja. Arkiđjakon naprotiv nagovarao 
svakoga na slobođ, dokazujući pismo Antuna Paletina i bijelu 
svilu kao zlamenje mira. No svi usuprot tvrdijahu da pismo ne 
sluti nijedno dobro, a svileni konac zlamenuje uprav robstvo i 
verige: te se tovećma mamijahu. Za ovijem prijeporima pogjosmo 
svi na molitvu, popovi na glas vapeći Boga i Svece, a puk — 
oplakan — za njima iste riječi opetujući. Obredi se takogjer sli- 
jeđimice ispjevati tri sv. mise, eda bi se podulje zabavio puk u 
crkvi, te manje strahu se predavao. Po dovršenoj službi božjoj 
u stolnoj crkvi sv. Marka, tek što se puk prenese u crkvu pr. 
Trojstva, stigne ovamo iz Pelješca dubrovački plemić Ilclijo Čer- 
vin Bona. Iz crkve knez ga odvede u svoj dvor gje se po dulje 
zađržaše, pa se razlučili. Vicko Ružić pogje na susret odlaze¬ 
ćemu Boni, i upita ga štogod o prijetečoj nam opasnosti. Ovaj 

mu sa posmijehom odvrati: — „Neće bit zla, ako vam knez otide.“ 
Po drugoj misi učinismo Provod okolo grada, a treća se misa 
spjevala u crkvi svijeh svetijeh pred čudotvornom slikom bi. 
Gospe koju ondi fratri ostaviše. U ovoj prigodi naš jedan, bilo 
s umora, bilo s plača, ili vjerojatnije sa straha, pade u nesvi¬ 
jest: odnešen kući, vrati mu se duh ištom do tri — četiri ure. 
Ovaj isti junačina, kad nakon tri dana pokomoli neprijatelj, me- 
gju prve omakne iz grada i to tolikom hitnjom da nije prestao 
smrtimice trčati dok, provaliv brda i doline, nije se našao na 
15 milja od grada daleko! 

Dovršiv bogoljubne zabave, pogjosmo da što prividimo i za 
svoj život. Vicko Ružić priobći bratu što mu kaza Červin Bona. 
Sumnjeći on da se možebit navlaš u puku hrani i umnaža strah, 
ražali mu se vehoma; te svakojake u sebi misli snujući, naigje 
na knežev dvor gje čuje da se ob obćinskome žitu — koje se 
muktice običavalo vojnicima dijeliti — zametla kavga megju ne- 
kijem od našijeh i knezom: ovaj nehtijući ga dijeliti, a oni na¬ 
protiv tvrdeći da nije moguće, seljanima osobito, u zatvorenom 
gradu živjeti ako im se hranom u pomoć ne priteče. Arkidjakon 
se lagano ko nehotice privlači, i nastavi se za posrednika. Naj¬ 
prije zavede kneza na stranu i upita ga mnije li se ukloniti ili 
sreću kušati? Odvrati mu knez: ako napane velika sila, bježim. 
Komu ćeš dakle ostaviti hranu? valjda turcima? bolje je bo prije 
polazka da imaš okolo sebe situ čeljad. Pristane knez napokon, 
svaki dan po nekoliko uboraka podijeliti, al’ bilježeći svačije ime, 
neka bi se poslije moglo od svakoga, koliko je koji primio na¬ 
platiti, ako ova dioba ne bi ugodna bila Mletačkome Vijeću. 0- 
vaj se uvjet inokupno prigrli, te dok se svjetina o mjerenju i 
primanju bavila, arkidjakon se za tri ure s knezom zadrži u so¬ 
bi nastojeć ga uglaviti da o bjegu i nemisli, baš kad bi svi o- 
stali pobjegli. On mu protustavi dvoje: prvo što je obaznao ka¬ 
ko i sam arkidjakon kriomice se na bjeg spravlja, i s prozora 
pokaže mu u pristaništu lagju na koju je dao ukrcati tri baćvi- 

ce vina i druge kojekakve stvari za poputbinu. (Ovo nije arki- 

djakon učinio za sebe, buduć suviše lagja posvema težka i tro¬ 
ma, neg da spremi, ako bi moguće bilo bratu u Zadar). Drugo 
što grad nemože odoljeti jurišanju ni od samijeh osam galija; 
pa još sa oskudice borioca, i sa slabosti gradskijeh mira. Na ove 
kneževe riječi arkidjakon dade tutako probiti lagju i podušiti ju 
u more. Zatijem svojom glavom prebroji i napiše sve oružju po¬ 
dobne, i nagje ih za 240 — muškića, nebrojeći žene ni djecu. 
Ništamanje nehtje knez od začete nakane odustati. Tad učinivši 
mu ko prosvjed, svakomu zabilježi svoje mjesto na braništima, i 
naimenuje poglavare. Megjuto na hitrom brodiču dojedriše neki 
Hvarani ištući u ime svoje Obćine nekoliko muljača puščanog 
praha. Neki našinci, Jerkom Gabrielićem na glavi, stanu se pri¬ 
ječiti. Al’ smo mi praha imali u izobilju, pa još ostane pred 
nama prah što se slao za Odsinj, te nam ga bilo i suviše. Ar¬ 
kidjakon ovijem razlozima lasno ih umiri, i dalo se Hvaranima 
što su iskali. 

Ovako dane u nemiru, noći u nespavanju provodismo. Me¬ 
gjuto neprestano odasvud nam stizaše glasovi o grabežima Neret- 
vana, pa i od Pelješčana; io svakoj sgodi. Odasvud nam zijevaše 
poraza i propast. Od nikuda nam se nepružaše ni najtanja žica 
ufanja ljudske pomoći. Jedino dakle sve svoje pouzdanje naslonis- 
mo na Boga, na blažene Djevice Marije i Svetijeh odvjetovanja 
i dadosmo se iz svega srca k nebu molbe podizati. Svi se dakle 
pouzdano skučismo okolo svetijeh oltara: popovi uzdišući, ljudi 
zreli klečeći, stari plačući, žene lelečeći, djeca kriještajući, dje¬ 
vojke raspletene; vas puk svebiven od straha, od tuge, od bez¬ 
graničnog ogorčenja. U ovoj prigodi pristupi arkiđjakonu neka¬ 
kva starica „povigjet ću ti, veleć, što mi se noćas kroz san pri¬ 
kazalo. Činilo mi se da klečim pred bi. Gospom moleći ju za o- 
branu našeg grada. Hoću vas obraniti, progovori mi prečista Djeva, . 
ama kaži arkiđjakonu nek bude hrabar, nek se junački podnese/ 
Arkidjakon sumnjeći o kakvom lukavstvu, presječe joj riječ: ,,ba- 

be moja nije ovo prigoda da tlapnje slušamo, nit sam ja to¬ 
like zaslužnosti; nego hajde i moli se Bogu C£ i tutako od nje se o- 
daleči. Ne do vele za tijem Vicko Kužić sav uzbunjen dotrči 
bratu „izdani smo, vičuć, aoh izdani smo! Evo u novom tornju kod 
kneževa dvora dube se kriomice zid, da se krozanj na prvi 
mrak knez sa svojom čeljadju nevigjen provlači 1“ Još ih neko¬ 
liko pritrči ovo povjeđajući, i od njega istući svjeta kako da se 
vladaju u ovoj okolnosti. On ih utaži, obećav’ im i ovomu zlu 
doskočiti, samo nek zauzdaju jezik, i ostave se oštrijeh riječi. 
Do malo arkidjakon slučajno naigje na Jakoba Skapanea kneževa pi¬ 
sara i njegova najpouzdanijega prijatelja. I zapita ga (premda je sve 
obaznao bio) što je skoro nova donio iz Dubrovnika Marko Pra¬ 
ska, buđuć ovaj otvorito kazivao kako nosi pismo u kom se 
povjeda da 80 galija koje su križarile okolo Uhoda dolaze na 
nas, a i sam je ovo mnoštvo brodova, idući iz Dubrovnika, o- 
pazio kod Captata, te će do sutra za najdalje stići ovamo. Ar- 
kiđjakon je razložito sumnjao da je s toga Jakob izišao da mo¬ 
tri sa gradskijeh mira jesu li se galije jur počele pomaljati: a 
tako je i bilo. Sprati se dakle šnjime i zavede riječ. On mu 
dvolično i na okoliše odgovarao. Ovaj se kazivao ko da mu sve 
vjeruje dok su zajedno uzišli na mire i sav naokolo grad obišli. 
Napokon idući da sidu niz drvene ljestve položene uz mir ispred 
bolnice kod južnijeh vrata: „dragi brate! nastavi arkidjakon, 
mniš li ti eda ja nijesam prilijepo dočuo za sve vijesti koje su 
vam malo prije doglašene iz Dubrovnika? Čuo sam i za 80 
turskijeh brodova koji jedru k ovoj strani, pa si ti i izišao da 
motriš nijesu li se počeli pomaljati. Najmiste takogjer jedan pe- 
rastinski brodić, gotov na odlazak u bližnjoj luci, s kojijem na- 
kaniste noćas uteći. Dadoste još prošupljiti mir na tornju koji 
se drži kneževa dvora. Ja ovo sve znam, pa se ne tužim što si 
me mislio varati. Dapače budući se potpuno uvjerio o tvojoj o- 
danosti prema knezu, toliko te više cijenim koliko te stavnijega 
u vjernosti nalazim; te u ime ove moje cijene napram tebi, u 

ime ove tvoje vijemosti, molim te! očituj knezu kako i primljene vi¬ 
jesti, i nakane njegove ne meni samo, već su svakome po 
gradu do ušijuh doprle; te ga naveđi ii’ da sasvijem sbaci mi¬ 
sao ođlazka, ii’ barem kriomice nek ne ide: kuneći ti se da ja 
ovako ne u obzir same naše, već i vlastite njegove koristi go¬ 
vorim. w Začugjen na ove riječi, sklonuv oči k’ zemlji, ništa dru¬ 
go ne odgovori van samo da će dobrovoljno sve ovo knezu pri- 
obćiti. Do malo, iza kako se njih dva rastanu, pristup kneževu 
dvoru otvori se svakomu. Bude pozvan i arkidjakon i uveden na 
osami u jednu sobu. Ovdi knez dugijem okolišanjem, požaliv na 
prijeteću nam pogibio, zaželi poznati njegovo mnijenje. Arkidja¬ 
kon odgovori da nezna zašto bi od prijašnjeg svog mnijenja i- 
mao odustati. Knez mu na to dade čitati stigavše iz Dubrovnika 
vijesti. — Njihov sadržaj, odvrati arkidjakon, ima nas tovećma 
sloboditi, erbo se tursko brodovlje neće sustavljati, nego po gu¬ 
sarsku, opljačkati što može na brzu ruku, i otiti. — Ovo, knez 
će naprotiv, ovo ide navlaš 11 a našu propast. — Ta mi smo, pri¬ 
stavi arkidjakon, bolje vavijek zaštićeni iza kamenita zaklona, 
neg što su oni u đrvenijem.“ Dok se oni ovako prepirali, evo u 
družbi nekoliko prijatelja, pristupi k njima Ivan Krstitelj Ružič 
arkidjakonov otac, starac od 80 godišta, pa svi vatreno stanu 
zaklinjati kneza, a starac nadasve, da iz grada ne ide. A njemu 
će knez: „Striko moj, tvoj si vijek ti jur doživio, pa pusti da 
i ja moj doživem!“ Videći ga u svojoj odluci nepomična, arki¬ 
djakon ga načme moliti neka barem javno otiđe, da se puk to¬ 
većma ne mami kad se prospe glas njegova bjega. Natoče knez 
u posmjeliu: „ti hoćeš da me kamenjem saspu!“ Na ovaj u- 
kor arkidjakon nije mogao odoljeti a da se gorko ne zaplače 
i sa dna srca jako ne uzdahne, čujući gje sumnji 0 njegovoj 
vjernosti oni kojeg on kao duždeva namjestnika, čistom po¬ 
daničkom ođanošću, časti. Na ovaj se prizor knez oćuti ga¬ 
nut, poče se otvoritije ponašati, i zapita ga: „nuđer svjetuj me 
kako bih mogao javno otiti a da se drobni puk ne uzbuni ?“ 

— Sakupi, odvrati nm, narod u vijeće, pohvali ih sbog njihova ju¬ 
naštva, i uvjeri ih kako ti želiš zajedno š njima živjeti i umri¬ 
jeti. Nego, nadodaj, sadašnje teške okolnosti neodvlačno iziskuju 
da se ti za njihovu obezbjednost pogibelji izloziš, u malenoj la- 
gji, kroz neprijateljske zasjede idući do Zadra da dovedeš po¬ 
dobni broj vojnika za njihovu obranu. Megjuto, preporuči im, 
ako bi ustrebalo, za kratko vrijeme, dok se ti sa žugjenom 
pomoću vratiš, bez straha se ponašati, junaćki se braniti. Ko ho¬ 
ćeš, molim te, na ovo da ti se opriječi? Ako naprotiv, ko što 
si naumio, pogješ te se noćno kriomice provlačiš kroz probi veni 
toranj; a ne bi se moglo dogoditi da te kakav zlomisaoni puš- 
čanirn zrnom promaši, pa svi mi pod krivnju veleizdajstva upa- 
nemo? Ovdi knez za nekoliko ko zamišljen ostane, pa se pouz¬ 
dano i veselo predade predstavljenom savjetu, tutako momku svome 
Marinu i Skapaneu naredivši sgotovljati sve što trebuje za puta. 
Zatijem sabravši gragjanstvo, po nacrtanom naputku, drhćućijem 
glasom predloži u kratko svoju odluku. Našlo ih se koji se sta¬ 
doše protiviti, veleć: podobnije bi bilo odpraviti zastupnike, a 
da se knez ne izlaga tolikoj opasnosti. Doskoči arkidjakon: 
„Koristnije je i nami i Vladi, u poslu ovlike važnosti, samome 
knezu ovo poslanstvo povjeriti, neg ma kakvijem bilo zastupni¬ 
cima koji, konoti vlastite osobe, više će se za svoju neg li za 
obćenu korist pobrinuti. Duždevo je držanstvo svoj grad braniti 
knez je duždev namjesnik; krivac je dakle veleizdajstva kogogj 
se protivi da Dužd ne priteče u pomoć svojijem podanicima." 
Sad svi usklikoše. „Odobravamo naumljenu odluku, niko se ne 
protivi, pospiješite." Arkidjakon će tad knezu: „Presvijetli gos¬ 
podine! preko tvoje odsutnosti nije dobro ostaviti grad bez po¬ 
glavara: naredi ko će te izmjeniti." A knez pogledav na arki- 
djakona: „tebe, reče, ostavljam na moje mjesto, tebi svu Korču¬ 
lu povjerivam." Megju prisutnijem bijaše tu neki pravdosmetenjak 
poznati brbljalo i mutioc, knezu u osobito mrzak. Skučen ovaj 
u jednome kutiću, poče mrmljati, i čulo se gje reče: „Kad knez 

otiđe, puk će sebi koga mu drago bude izabrati za poglavara. “ 
Ove riječi smute arkidjakona, bojećega se kakve pobune; pa o- 
pet upravi riječ na kneza: „Znat budi razborsto tvoje kako 
presv. g. biskup, njegov namjesnik i viši dio popovstva odovle 
se ukloniše, na mene, premda nedostojna, nasloniv upravljanje 
crkvenijeh i popovskijeh posala; da se poviše toga primim grad¬ 
skoga vladanja, mučno bi svojoj zadaći odgovoriti mogao. Ne u- 
klanjam se bremenu, ne bježim od truda; dapače doskočiti ću u 
svakoj potrebi. Ama cijenim podobnije da se predstave na vla¬ 
danje četiri starca, tri plemića sa jeđnijem pučaninom — ovdi 
prstom pokazujući onoga mutioca da se ukloni prigoda smutnje." 
Knez pristane na savjet, al’ isključi starog bunioca, i izabra sli¬ 
jedeće: Ivana Krstitelja Ružića, Jera Gabrielića, Marina Obrada 
i Antuna Kostu Kamenara: Ružiću, ko starijemu,predav gradske 
ključe. Dokončav ove stvari, okolo jedne ure noći, uz pratnju 
momka svog Marina i pouzdanika Skapanea, izide kroz mala vra¬ 
ta uz morski kraj položena, u prostom mornarskom odijelu: u- 
krca se u sgotovljeni mu perastinski brodić, te najprije u Hvar, 
pa u Zadar, dopokon zdravo doplovi u Mletke. *) Mi megju sobom se 
tješeći, i boljom nadom oduševljeni, dadosmo zatrpati šupljotinu 
na tornju kneževskog dvora. Poredivši straže, cijo u naokolo 
grad obismo, utvrgjujući što nam se činijaše da potrebuje po¬ 
prave. Svi, osim staraca, bilo na građskijem mirima, bilo po u- 
lica, bilo u crkvam moljahu i spavahu pod oružjem, nek su u 
svako doba gotovi na sebi obregjeno mjesto priskočiti. Pred samu zo¬ 
ru arkidjakon otide kući malo pospati, i budući onako obučen 
počinuo za jednu uru, zvek zvona pozove ga u crkvu na sije¬ 
vanje Jutrenje. — Ovdi mi se sgodno čini rijeti štogod u krat¬ 
ko o Korčuli, opisujuć položenje, ime i tvrdoću grada, da se bo¬ 
lje razumije što nam povigjet ostaje. U davna vremena ovaj se 

*) Knez se ovaj zvao Antun Balbi, pridjevkom Balbi dalla Dolce 
da se odlikuje od druge grane iste porodice pridjevkom Balbi dalla sbar- 
ra d’oro. 

otok zvaše Corcyra Melena (Sinja Korčula), prvom riječiju, ci¬ 
jenim, s guština njezinijeh šuma, drugom s nje naličnosti na 
Krt, buduć na objema gradovi položeni sa sjeverne strane. Iza 
Trojanskoga rata Antenor svrati se na ovaj otok — kako piše 
Dyte Kandijanac, onodobni vojnik i pisac — i sazida naš grad; 
akoprein Plinijo prepisuje Gnidijanima ovo zidanje: što se lasno 
dade složiti kad uzmemo na obzir da napredujući Antenor svoj 
put ka Italiji, svojijem đrugovom Gnidijanima novozidani grad sa 
otokom ostavi. Da je uprav Antenor utemeljitelj našeg grada, ka¬ 
ko starodavno predavanje, tako ostavše nam pismene uspomene 
tvrde i svjedoče. 

Sad otoku i gradu jedno je ime — „Korčula. “ Izvor ovog 
imena neznani. Naš otok od istočnog do zapadnjeg kraja dugačak 
je 37] milja; gje je najdeblji, širok je llf, gje naj-uži, do 5 mi¬ 
lja širine dopire; opkoljuje milja 87.]. Brdovit je, neplodan (?) 
i podložan suši. Sposoban je za loza, ima đobrijch pašnjaka, 
preobiluje drvećem. U sredini — ko kralješ — podižu mu se 
najviša brda koja se na polu visine nadiinlju, po okrajcima đu- 
go-položena su. Obale su mu vijugaste, česte luke — nepouzda¬ 
no utočište brodovima — akoprein, odovud i odonud imade 
nemalo dobrijek i prostranijeh pristaništa. Na istočnom kraju 
dospjeva na produljasti jezieak pod imenom Ražnjić. Sa zapada 
cijepa se na dva ratca, koja sačinjaju Veliku Luku šest milja 
duboku. Oskudici živijeh voda doskočiva se uaždivicom. Ali ine- 
gju Blatom i Velikom Lukom posred polja ima obilati vir koji 
gjekađ poplije sve ovo polje, i obrati ga u blato, odklen ime 
selu. Pa često za đva-tri godišta, a gjekađ i za više ne zasuši. 
Ama kad usekne, ova ravnica 1500 hvati dugačka, a malo manje 
od milja široka, posije se unaokolo i plodi sto za jedno. Ovo 
polje pripada na vlastitost llekolikijeli porodica, i svake sedme 
godine — po ugarskome običaju — ponavljaju se dionice po 
broju glava muškjieli i ženskijeli — ne udatijeli. Od kojijeh ako 
se koja udala i prešla u porodicu neimajuću dioništva od polja, 


Digitized by 


Google 



20 


tutako gubi nanj’ svoje pravo. Koje pravo ni prćijom, ni našljed- 
stvom, ni drugijem kakvijem razlogom ne stječe se; neg vavijek 
na istijem izvor — porodicam ostaje. Svaki udionik prima po 
dva komada (po domaćoj riječi stupi), jedan na boljem, drugi na 
lošijem položenju. Svaka je dionica jednaka, van one — po neš¬ 
to obilatije — koje se obrede za dijelitelje. Dijelitelja ima šest: 
tri gragjanina, a tri seljanina; pa su i ovi, ne izborni, već ne¬ 
pomični pravom našljedstva. Koja porodica ima više glava, više 
prima i dionica. 

Raste na ovom polju nekakva mastna trava, od koje ako 
stoka suvišno popase, preužiri se i pocrka: a od ovakovijeh ži¬ 
vina nesmije se ni meso ni koža rabiti, erbo su kao kužne. Kad 
bi se svo polje ovo posijalo, priskrbilo bi žitom ne samo naše 
otočane, već bi ga preostalo i za prodaje. Vješti ljudi tvrde da 
je ova ravnica nizočija od morske površine, pa kad bi se i kroz 
obstojeća brda izveli žljebovi za izliev voda, badava bi bilo. A- 
ma neda se nikamo opravdati lijenost ovijeli polođjelaca; ako- 
prem bo polje rijetko podušeno ostaje, ne oru ga ni ti siju vet 
na samome istočnom okrajku: pa vade veliku korist. 

Otok obiluje vinom, lučom i žuto-paklom (katramom), a 
more naokolo ribom. Gragjani se poglavito oko dvije zanati 
bave: o gragjenju brodova, i kamenarstvu. Leži u dalmatinskome 
moru napram Garganu — u Italiji — za 100 milja dalečine. 
Na jug-istoku mu leži Mlijct, na jug-zapadu Lastovo — za o- 
sam milja dalečine: sa zapada Vis, sa sjever-zapada Hvar. Od 
sjevera — napram neretvanskome kotaru — provlači se Pelješac 

— po Tolomeju Onejski poluotok — koji, gje se sastaje sa kop¬ 
nom malo iznad ušća Neretve, popružajuć s desne jedan lakat 
k Šipanju, sačinja prevlaku od po milja na kojoj se podiže 
Ston — megju dva mora. Jedno sa juga sačinja rukav od 
Mlijeta do Korčule; drugo (malo more) sa sjevera, od Malog 

— Stona do Hvara. Dio rukavca megju Korčulom i Pelješcom 

— šest milja dug, dvije širok — osobito na istočnoj strani, posut 

je ostrvicama, hridima i grebenima, te od velike opasnosti brodo¬ 
vima. Grad je položen u srijedi ovoga rukavca sa sjevera, na- 
pram najvisočijem brdu Pelješkom, sazidan na jednome strme- 
nitom brežuljku sve naokolo okruglim mirom opasanu i morem 
oblizanu, izim što se od južne strane — gje je brodarnište i 
obkop — pomičnim mostom sa otokom sastaje. Sve su unj’ gra- 
gje u bjelom kamenu iz našijeh kamenokopa. Stolna Crkva sa 
svojijem zvonikom podiže se iz sred-srijede grada, i s toga, ere 
mu je strmenito zemljište, nadvisuje sve kuće, koje se lagalini- 
jem gibanjem jedna ispod druge lijepijem redom nižu; te sve 
ukupno s vani iz daljega, vehoma krasan pogled predstavlja. 
Ispred Crkve je poljanica glatkijem kamenom popločena: — a 
unaokolo joj se sutiču glave svijeh građskijeh ulica, na jednoj 
jnjeri jedna od druge usporegjene; tako da cijo grad izgleda na 
jedno srce. Na što smijeraju slijedeći stihovi: 

Srjedom ’krugla, otud i odovud 
Sustičuć’ se gusti niz ulica, 

Sliku srca Korčula predstavlja: 

Dalmacije dragulj ne najmanji, 

Skrb milušna mletačkieh otaca. *) 

Grad nam je ovom prigodom u obzir obrambenog oružja 
obilno obskrbljen bio. Još nekoliko prije ovoga rata Rafo Ga- 
brielić poslan u Mletke ko naš zastupnik od Petra Bragadina 
našeg onda kneza preugođnoga, donio je bio mnoštvo pušaka, 
koplja, luka, strijela i šest top-šiba žvalom za zrno od 12 lita¬ 
ra. A početkom rata Filip Ružić takogjer ko zastupnik, donese 
četiri kamenosipa, dvije top-šibe, a puščanog praha i streljiva 
u izobilju. Osvem toga imadjasmo i prijašnje naše od gvozgja i 
tuča topove, a jedan veliki, pod imenom Papin top, koji je ri- 


*) Circulus in medio, densusque hine inde viarum 
Ordo cingatur, Corcula picta manet: 

Corcula Dalmatiae non ultima gloria surgit, 
Qu»que premit Venetos sedula cura patres. 


Digitized by <^.ooQLe 



22 


gao kruglje od 30 litara. A u oružarnici hranijaše se mnoštvo 
drugog svake ruke oružja. Ama gradski nam miri bijaše vehoma 
slabi, i posvema potrebni poprave i utvrgjenja; a oskudica 
branioca držaše nas nadasve u sumnji o konačnom uspjehu bo¬ 
ja. Nego je već vrijeme da se ostavimo zalazaka, i preuzmemo 
se svog predmeta. 

Zorom petnaestoga kolovoza zvonari zbog blagdana Velike 
Gospe uzidoše na zvonik (koji — kako kazasmo — nadkriljuje 
visinom sve ostale gragje) da po našem običaju pozdrave svet¬ 
kovinu nekijem, nami osobitijem i ugodnijem, glazbenim slogom 
zvona. Zaslaviv ištom dva tri li puta, zvonari nehote zagledaju 
na istok i tutako na vas glas načeše klikovati: „jaoh! jaoh na¬ 
mi! evo nam turskijeh brodova; evo gje iznad Ražnjića na sva 
jedra, na vas mah vesal& pedeset galija ide na nas! a za nji¬ 
ma mnoštvo đrugijeh galija!“ Žamor se prosuo po gradu. Svak 
viče da se grad otvori: pa kud ko zna nek se spasi. Mnogi, ko 
ženice, načeše plakati; a bilo ih je koji su govorili: „evo na što 
nas dovede mudrovanje našijeh veleznanaca! nek se vrata otvo¬ 
re!" Uz ovliki metež arkidjakon se desi na sestru svoju udovi¬ 
cu vodeću dvoje bliznaca od pet godišta, i jednu ćer nešto ma¬ 
lo stariju, koja ga stane zaklinjati da najprije nju pa joj djecu 
zakolje prije neg što će upasti u turske ruke. On joj neklonuti- 
jem srcem odgovori nek sebe i njih Bogu preporući, a nimalo 
se neplaši; pa da priskoči boriocima u pomoć. Poklekne pred 
zatvorenijem vratima stolne Crkve i Bogu se preporuči. Uzto 
neki koje posla na zvonik javiše mu da nema već samo dva- 
desti galija jur savijem na blizu; a ono što se činilo više, nije- 
su galije neg oblaci. Tad pogje obilaziti grad svakoga zaklinjuć 
da otide na obregjeno mu mjesto za bojišta. A V nije mogao niš¬ 
ta uspjeti: neki mu prijeteći smrću, neki ga nazivajuć izdajni¬ 
kom; neki se bez obzira spuštahu niz mire, neki kroz okna od 
topova bježahu; ko je bio mlagji i hitniji smrtimice se bacao 
niz mire. Jedan čopor plašivaca nasrne na Jera Gabrielića (ko- 

mu je preko noći dok malo pospava Ivan Krstitelj Ružič kao 
sudrugu gradske ključe predao bio), molbam i prijetnjam ištući 
da im grad otvori. Videći ga nepomična, bez ikakve sile, razidoše 
se i, ko ostali, pobjegoše. Dok se arkidjakon ovako lomio po 
gradu, nagovarajuć svakoga da se odvaži otit na boj, dotrči 
k njemu brat mu Vicko — koji je takogjer silovao se odvraćati 
od bjega čeljad — „aoh jao brate! kličući, što da radimo, kad 
evo svak bježi ? w — Čekajmo ovdi smrt, odvrati mu arkidjakon. 
Pa oba složno, ne više nagovaranjem, neg sabijam u rukuh nasr- 
nuše na one koji se vlačijahu kroz šupljotinu tornja kneževskog 
dvora, prošle noći zatrpanu a od njih sada opet raskopanu; te, 
vrativši svijeh natrag, na berzu ruku opet zatisnuše. Pa dadoše 
podobne naredbe; i topdžije spremiše na obregjena mjesta. Ni- 
štamanje — taki je bio strah — neki još napredovahu bježati. 
Vicko Ružič tad, žestoko razljućen, uspne se na jedan toranj sa 
strane od varoša, i dade na njih sipati kamenje. Pa videći da ni 
ovo ne prudi, izmisli vehoma hitru varku, na vas glas i plačni- 
jem izgovorom načev vikati kako s tornja vidi gje po zalazcima 
varoškijeh ulica sakriveni turci hvataju i veživaju do jednog bje¬ 
gunca! Na ovi glas, o bjegu već niko i nemisli; dapače mnogi 
koji bjehu utekli, vratiše se natrag, i žene ih na konopima opet 
u grad uvedoše. U ovlikoj zabuni nestade kljuca od barutane, te 
arkidjakon sjekirom vrata razlomi. Pa i neki topdžije, ostaviv 
svoje mjesto, igjaše da uteku; al im se opre Vicko Ružič, te 
nešto prijetnjam, nešto molbam vrati ih na svijest. 

Uzto neprijateljske galije — jedna uz drugu — punijem 
vjetrom i potporom vesala dopuzoše ko munja do na topomet 
ispod mira. Tad po preobregjenom znaku zveke zvona, a da se 
zamjenito ohrabre, naši borioci složno zavapiše i sretno zamet- 
nuše boj davši vatru topovima i puškama. Turci s početka — 
pretvarajuć se za kršćane — razapeše stjegove križima nabo- 
dene. Ama netom spaziše kako naši na njih siplju topovske 
kruglje, sa svijeh strana u isti mah zaječi nebo vikom ljudi, 

zvekom trubalja, pucnjavom pušaka, gruvanjem topovi Sitno 
zrnje na gradske mire, na zidove i pokrove kuća udaraše ko 
grad, strijele padahu nanalik dažda. Gvozdene krugle od 70 li¬ 
tara drmahu zemljom i gragjami. Dolićahu nam takogjer iz mu¬ 
žara — za troje od gvozdenijeh — kamenite kruglje, ako i ne 
toliko pogibelne. Opazismo gje, prije neg što će zapaliti topove, 
sva vojska strči na krmu da odskoči sprednja strana broda, te 
tako hitac nadmašio visoko, i kruglje dohitale krovove, crkvu i 
zvonik: na vrh kojega preko boja arkidjakon iznenada nasadi 
crkveni pozlaćeni Križ sa crveno-zelenijem stjegom pod uzklik: 
„Živio Jsukrst! u Pogled svetog zlamenja neizmjerno naše bo- 
rioce obodri, dok turci užasom i gnjevom obuzeti, a živom svjet¬ 
lošću s križa odsjevajućom na sunčanoj zdraci zaslijepljeni, du¬ 
hom klonjahu. Mi hitcima našijeh topova koji rigahu kruglje od 
6, 12, i 30 litara, priječismo turskijem galijama gradu se bliže 
primicati; kad bi se pa gje koja nešto više usudila pristupiti, 
ostala bi podobro nagrgjena. Ovako trajaše boj za jedno dvije 
ure. Pa sve kod nas uzelo novo obličje. Vrati nam se srce: pri- 
jašni bezgranični strah promjeni se u vanredno junaštvo, u živo 
oduševljenje. Jedan drugoga hrabri na borenje; svi su zabav¬ 
ljeni: ko se ne bije, pomaga boriocima. Iznenada neprijatelj u 
gornji varoš iskrca za tisuću vojnika pod tri barjaka, nepresta- 
juć megjuto na grad oganj sipati. Arkidjakon videći ih se skrca- 
vati, i predomišljajuć se da će oni s južnog kraja na grad uda¬ 
riti, dotrči u Revelin. Nagje ondješnje borioce s novo nastavše 
opasnosti ponešto ometene; pomože im naperiti top na pridola- 
zeću vojsku, pa ga htjede i zapaliti: neg na njegov izgled opo¬ 
ravi se i priskoči Grgo Dujmić kamenar, ovdi obregjeni topdžije, 
i vehoma udesno ispali nekoliko topova na ove turske pješake. 

Naši na neprijatelske brodove naj-uspješnije udarahu iz topa 
na novom tornju kod svijeh svetijeh. A V je i neprijatelj više neg 
ikamo drugovgje nanj osobito smjerao, te mu i ovrške obrubio. 
U Revelinu dogodi se arkidjakonu znameniti slučaj. Motreć ondi 

kroz puškarnicu položenje galij& da vidi kamo će top naperiti, 
tutako gvozdena kruglja udari u mir pod njegove noge; kruglja 
odbijena od mira pane u podstojeći obkop, ali kam kojijem je 
bilo zatisnuto staro okno uleti unutra izmegju njegovijeh noguh 
bez ikakve zledi, van što je ostao posut bijelom prašinom od 
klaka. Turski pješaci krenuše upravo na stranu kneževa dvora. 
Obrana ovoga položenja bila je povjerena Vicku Ružiću sa ne¬ 
koliko ljudi. Ovaj se malo prije, s nekakva važna uzroka, bio 
za malo odonle odalečio, i preporučio im pozorno čuvati povje¬ 
reni im položaj. A1 oni prigodom njegove odsutuosti, dočuv pri- 
lazak galija, pobjegoše. Kad se vrati da se opriječi iskrcanoj 
vojsci, nijednoga ne nagje na mjestu. Tu mu priskoči u pomoć 
sestra Kate Vitalić s drogom sestrom udovicom, i nekoliko sta- 
rijeh seljana. Na brzu ruku uvježba ih rabiti dvije velike puške 
naslonjače, te šnjima zajedno sad iz jedne, sad iz druge počme 
tako vješto paliti na neprijatelje, da ih ne samo suzbije od mira, 
nego mnoge i usmrti; dok on, osobitijem božijem darom, ostane 
sa svijem neozlegjen pod gradom puščanijeh zrna i strijela. 
Dvije mu sestre bjehu lagahno ranjene od strijele: jedna na 
mišici, druga na glavi; a puščanim zrnom kroz grlo ubijen osta¬ 
ne kod njega Andrija Uskočić. I oni od ltevelina iz svojijeh pu¬ 
šaka zadavahu trista jada turskijem pješacima; ama i ovi sa 
svoje strane ne manjom im žeštinom odgovarahu. 

Dok se ovako vodio boj na kraju, galije se nuz more otis- 
nule, i vozeći se na usporede gradskijeh mira u podobnoj dale- 
čini, šuštale bi nekoliko; pa nanišaniv topove, velikom se na- 
glošću približale: tek čujući grmljavinu našijeh topova, naglo se 
takogjer natrag povukle. Ovako su više puta pokušale privlačiti 
se, idući od juga na sjever, te položiv se na krivice, za dugo bi 
šuštale i toli žestoko mire s topova zlostavljale, da bi se zanago 
srušili bili bez neodvlačne potpore greda i drugijeh kojekakvijeh 
osloni Ama i naši su na njih vehoma vješto iz topova pucali, 
i malo ikad bezplodno. 

Ovako se s jedne i s druge strane napredovao boj biti joS 
nerješenijem, istina, uspjehom, ama opasnijim po nas iščekiva¬ 
njem : oni bo u velikom broju, a nas posve malo; miri slabi i na 
mnogom mjestu porušeni; grad bez uredne vojske. U ovako bez- 
primjemo nejednakom ’rvanju, klonuli bi duhom prem puno jači 
od nas, jurve izmoreni. Ama se ne puštasmo; naprotiv, neumi- 
jem kazat kojijem duhom oduševljeni, neznadijasmo se bojati ni 
bezufati, premda već očevidno u skrajnoj opasnosti. A kako ne? 
Turci sveudiljno s kraja i s mora siplju na nas smrtonosne 
udarce, rušeći mire i kuće. Svud nas opkoljuju razvaline, oda¬ 
svud pogibelj: nit se ma od ikuda mogosmo nadati pomoći, van 
s Neba. A tako je i bilo. I bez sumnje u odlučni čas priteče 
nam u pomoć bi. Djevica Marija, ova mila bogorodica, koja nije 
dala da njezine čudotvorne slike lišeni budemo, kao zalog nje¬ 
zine premoguće zaštite, kao dokaz da nam grad pod svoje za- 
krilje uzimlje, kao što je nedavno potvrgjela izbavljajuć oce naše 
od Aragonskijeh bojnijeh brodova. Nit se — van Nje — ikojem 
naravskom uzroku smjelost i postojanost naša, u tolikijem tje- 
snoćam, smije prepisati. I gle! iznenada (očito čudo) podigne se 
sa sjevera vjetar tako žestok, kako rijetko kad usred zime, naglo 
turske brodove na grad tiskajući. Bojeći se oni da im se galije 
ii’ na morske plitčine raskrhaju, ii’ od našijeh topova ozlegjene 
ostanu; skrajnijem naporom udariše na vesla, te jedva vjetra i 
valova silu na herice svladajući, na zapad iznad samostana sv. 
Nikole u Strećicu se zakloniše: od našijeh topova, i od naglosti 
valova žestoko zlostavljene. 

Turski pješaci videći svoje galije silom vjetra razgonjene i 
u luci zaklonjene, odustaše od boja; pa ko pomamljeni, oplije¬ 
nile varoš — bogomolje i kuće svekolike, — crkvu i samostan 
sv. Nikole upališe, svoje šajke i mrče izgoiješe. Neki šićarom 
povukoše se na galije, neki se na skitačinu spustiše do Žmova, 
gje nikakva zla ne učiniše van što su zvona ugrabili; a neki, u 
neznatnom broju, još napredovaše na grad lubardali. 

Okolo podneva opazismo tri, po odijelu, odlične osobe gje 
svrh brijega sv. Vlaha motre na grad. Mi tad, predidući nam 
Vicko Ružić, pod zvek trubalja i bubnjeva, uzidosmo na gradski 
mir vojničkijem redom postupajući, svi pod oružjem, ljudi i mom¬ 
čad, mužatice i djevojke — u muškoj odori, pod vidom na broju 
od preko,tisuće vojnika. Jedno dvije ure prije zahoda sunca pri¬ 
stupi pod mir kod mosta neki čovjek u turskom odijelu ištući 
utočište i tvrdeći da je kršćanin: uzesmo ga na konopu. Nije 
bio ranjen, van što mu je dolama prošupljena tanetom od puške 
koju malo prije nanj’ ispali Vicko Ružić, i o dlaci ga ne usmrtio. 
Po njegovom kazivanju bio je rodom Španjolac iz Andaluzije, 
i zvao se Martin Moralis, od turaka prozvan Alija. Potvrdi nam 
da je galijam, koje na nas uđariše, vogja glavom Uluz-Alija 
Algjerski polukralj. Iskaže nam takogjer sve što su doslen dru- 
govgje turci počinili, i broj ostalog im brodovlja. Povjedao je još 
kako nazad 20 godišta — u desetoj svojoj godini — bi zarobljen 
od Mulej Bagazona kralja Veleskog u Libiji; a kad je ovomu 
poslije oteo krunu kralj od Feza, ovaj ga odvede sobom i usi- 
luje obrezovati; a sad je ko momak služio Šerifa Fezanskog 
kralja bratu te, pridesiv mu se sgoda, utekao. Mi ga hranijasmo 
pod stražom. Megjuto, utišav more, turski se brodovi prevezoše 
pod zapadnji kraj Pelješca. 

Od 20 galija i polu-galija svaka je — manje više — ozle- 
gjena bila: nekoj jarbuo i križak prelomljen, nekoj nosač s klju¬ 
nom izcijepljen, nekoj krma iskvarena, nekijem boci isprobijani; 
a deset ih je tako zlostavljeno, da se nijesu po sebi mogle na 
moru vladati, neg su ih druge za sobom vukle. A po povjedanju 
našeg bjegunca Španjolca doznasmo da je u ovom boju 180 tur- 
skijeh vojnika, i toliko robova poginulo. Dok su se turske galije 
vozile put Pelješca, pristupe k njima dvije šajke pelješčana s da¬ 
rovima. Ovi nam poslije povjedaše kako su pred Uluz-Alijom 
uvedeni bili, i molili mu se za oprost oglobljenja; što im on 
milostivo i dozvoli kao dubrovačkijem podanicima. Upita ih imade 

li u Korčuli vojnička posada? odgovore da neznadu, budući im 
— ko dušmanima — već davno zabranjen onamo pristup. Preu- 
pita ih još „a da nije od ovo petnaest dana dolazilo ondi mle- 
tačkijeh galija?" Odvrate da jest „O! zanago su dakle, nastavi, 
ostavile posadu. Ništamanje ja sam višijeh i jačijeh gradova 
osvajao u Španiji, a mogao bi osvojiti i ovi, ama nesmijem se 
za dulje zadržavati." Zatijem povuče se u Kućište — na tri 
milja od nas — gje za dva dana popravi ponešto oštećene ga¬ 
lije, nimalo nas megjuto neuznemirivajući. A oni od našijeh koji 
su u jutro pri dolazku turaka niz mire bježali, progjoše bez 
opasnosti: — neki se sakriše po handrakam i po šuma, neki se 
prevezoše na Lastovo, a neki, namjeriv se 11 a jedan brodić, za- 
jedriše u Zadar. Tu načeše kazivati da nam je grad osvojen i 
popaljen, da arkidjakonu i bratu mu Vicku — junački se bore- 
ćijem — bi na njihove oči u vratima od grada glava odrubljena, 
a oni se jedva, polumrtvi, bježeći bezobzirce, spasili. Naš knez, 
čujući ove glasove, falio je Boga što se (predvideći ovaj slučaj) 
na vrjeme uklonio. A oni od našijeh koji se onamo odprije sklo¬ 
nili bili, zaboraviv svoje jade, načeše žaliti našu nesreću. Nego 
dokoji dan stigoše im istinite 0 nami vijesti, koje njima tugo¬ 
vanje u radost obrate, a lažive glasonoše zasrame; te radujuć 
se našoj pobjedi i sreći, pospješno i veselo kućam se svojijem 
povratiše. 

A mi, po božijoj samo milosti izbavljeni, premda na poče¬ 
tak ko snebiveni od velika straha, ništamanje ugrijani u boju, 
ohrabrismo se kolik da nas je kakav nebeski duh posvojio; te 
se vrlini i kreposti svojoj i sami čudismo. I zbilja čudnovat i 
vanredan je bio prizor gledati starce od 80 god. istrčavati tam¬ 
anio da bodre borioce, pridodavajuć im potrebno orugje, i ostala 
obavljajući djela ko najčiliji mladići. Svak se divio na Ivana- 
Krst. Ružića od 83 godišta, rastvorenijeh usta sbog razhlamane 
sa starosti donje vilice, gje igra kopcem u desnici, te izgledom 
i nagovorom mladež sokolio. Žene, zaboraviv svoju golubinju na- 

rav, smiono su rabile oružje; kad bi koja ranjena ostala, na to 
se ni osvrtala nije, neg se napredovala boriti! Djevojke, ma i na 
dah vjetrića obične predati, oružje rukovodiše ko naviknuti ju¬ 
naci. Pa i djeca, smijelošću nadilazećom dobe svoje slabost, ne¬ 
prijatelju nemalo jada zadavahu. Zreli ljudi, u vehoma ograni¬ 
čenom čislu, bezprimjernom hrabrošću zadaći svojoj odgovoriše: 
ne šteđeći truda, ne bježeći ma od kakve bilo pogibelji. U jednu 
riječ: od kako nastane boj, svak je — po svojoj snazi i moguć- 
stvu — zadaći i đržanstvu svom potpuno odgovorio. 

Iza bitke — ukloniv se neprijatelj — arkidjakon načini 
točan popis svijeh u gradu borioca, koji se latiše oružja. U ovom 
popisu uscijeni podobno svakomu ponaosob ime zabilježiti, da 
nijedan zaslužene pohvale lišen ne ostane; a i da se iz nezna¬ 
tnog čisla borioca očevidno pozna.de neposredno utjecanje božije 
pomoći. Megju prve spadaju pet popova: — više pomenuti ar¬ 
kidjakon Antun Ružić, naučitelj prava, u svojoj 47. godini. Ma¬ 
rili Vidošić kanonik, čovjek nepromjenjive koristi u onijem tjes- 
noćain, danom i noću prepozorni stražar, neumoran u molitvi: i 
akoprem pod bremenom svojijeh 60 ljeta, i slaba zdravlja, hitro 
je svukud priskočio, u svakoj potrebi od velike pomoći bio. An¬ 
tun Pavlić — pridjevkom Crljenko. — Marko Milotić (Dragija), 
koji je zamjenio utekavše topdžije na tornju svijeh svetijeh, i 
tako se vješto podnio, da je preteške nanio štete turskijem ga¬ 
lijama. Antun Pomenić crkvuređnik (sakristijan). 

Od plemića bješe ih 21, a to su: „Ivan Krstitelj Ružić od 
83 godišta. Jero Gabrielić od god. 68. Marin Obrad od god. 68. 
Nikola Vidošić — stariji — premda nemoćan dogje u boj. Ni¬ 
kola Arnerić. Nikola Gabrielić Jerov sin. Frano Urban. Vicko 
Ružić. Luka Baranić. Marko Grušić, tad na malom Sudu vijećnik. 
Frano Ševilo. Milio Četinić, sin Kuzme. Frano Prizmić. Antun 
Marinić. Ivo Šeman. Ivo Petrović. Frano Tulić. Nikola Draginić. 
Antun Batistić. Marin Žaknić. Ivo Žaknić — drugoga Marina sin. 
Pučana i đrugijeh gradskijeh zanatlija bilo je 66, t. j. Marko 

Režić kolar, kod slane vode topdžija. Frano iz Mila grk, trgo¬ 
vac. Marko Radatović pomorac. Gjuro iz Dubrovnika, Ružica mo¬ 
mak. Nikola arbanas, drugi Ružića momak, izvrsni strijeljač. 
Antun iz Dubrovnika, bastah. Frano Profačić ribar. Nikola Kri¬ 
stov ribar. Luka komardar. Kristo Pavlić kamenar. Frano, ovoga 
sin, kamenar. Marko Rodić poljodjelac. Tonko Oslića bastah, ne¬ 
moćan. Frano Jurjević, vele zaslužni topdžija. Grgur Klaričić 
bastah. Nikola Magličić pećar. Jakob Matovčić iz Dubrovnika, 
pomorac. Marin Hvaranin koji, kad tursko brodovlje poče odla¬ 
ziti, iz lubarde na tornju kod crkve prsv. Trojstva pogodi u 
krmu Uluz-Alijinu deli-galiju. Vlahuša Longo poljodjelac. Grgur 
Martiklić pomorac. Nikola Vlahutin kamenar. Marin Suturica, 
priđjevkom kralj, ribar. Frano Grbin ribar. Petar — Tronkono- 
vić — Filipinovića momak. Nikola Gurdić bačvar, gluh. Antun 
Košta kamenar. Nikola, ovoga sin, topdžija, opaljen. Grgur Duj- 
mić kamenar. Marin Suratić kamenar, bez noge. Antun Pomenić 
— stariji — đrvodjeljac. Frano Bonvarđo ribar. Antun Vitković 
ribar. Marin Banižić-Bašica poljodjelac. Andrija Bigan bastah. 
Frano Karlić kamenar. Marko Milanković poljodjelac, topdžija. 
Andrija Vulatkotin pomorac, nemoćan. Mato Kalavanja bastah, 
starac. Frano, ovoga sin, bastah. Ivan Valentin, hlaminar. Frano 
Pavlić Hvaranin, drvodjeljac, u ovom boju topdžija na Papin- 
topu koristan i hvale dostojan. Vuk Vkatić. Frano Batolian ka¬ 
menar, topdžija opaljen. Vicko Goriglavić. Vicko iz Dubrovnika 
bastah. Ivan Theođori grk iz Valone: o vjernosti kojega premda 
su sumnjili naši, podnio se ko pravi delija, pa još i druge hra¬ 
brio. Marko Pavlić kamenar. Jero Pomenić kamenar. Milio Kovač 
od 70 godišta. Marko, ovoga sinovac, kovač. Ivo Hvaranin pa- 
stjer. Marko Radomić pastjer. Petar Kupusina poljodjelac. Luka 
Smrkiuja drvodjelac. Ivan, ovoga zet, kovač. Gašpar Istrijanac 
bastah. Andrija Miljenović stariji, koristan samo u molitvi. Božo 
grk pok. Mata drvodjeljac. Luka Marka Ćore ribar. Vicko Bilko- 

vić. Vicko Bigan sin Pavov. Vicko ribar sin Matov — ovo za¬ 
dnje pet bila su djeca od 10— 12 godišta. 

Od Blaćana, izuzam plemiće, bilo je jedanaest, t. j. Ivan 
Oreb. Nikola Bačić. Antun Petrović. Jakob Pižić. Grgur Keić. 
Ivan Rogjan. Ilija Glavočić. Frano Beičić. Ivan Kastropelić. An¬ 
tun Sinković. Pavo Božidarić. 

Pupnaćana bijaše osam, t. j. Marko Markizon. Petar i Miho 
Separić. Marko Motužić. Mato Stanišić. Ivan Rosković. Jakob 
Angjelinić. Petar Farac. 

Iz Lumbarde takogjer osam — preko onijeh koji su ubro¬ 
jeni megju gragjane — t. j. Ivan Bucolin. Ivan Radinić. Marko 
Crnogorac. Marko Rogazević. Stjepan Melina. Bernić Jeličić. Ni¬ 
kola Mušić. Marin Radinić. 

Iz Žernova 35, t. j. Jakob Cebalo-Bistrica. Frano Ostoić. 
Andrija Uskočić. Jakob ovoga sin. Antun Brkočić. Ivan Skokan- 
dić. Antun Cvitanić. Frano Fogorić. Andrija Stanković. Frano, 
Katarin i dva Jera Banižića, kmetovi i polovnici Ružica. Marko 
stariji i Marko mlagji Kuljanovići. Antun Curać. Ivan Nikoličić. 
Frano Lukin. Antun Kokinović sa sinom Ivanom, i bratom Mar¬ 
kom. Marko i Jakob Radovin. Jakob Vačeta. Marko Brčić. Marko 
Pinjatica. Frano Crnogorac. Ivan Krojilo. Marin Kušpilić. Miho 
Baran. Petar Kušpilić. Jakob Božinović. Nikola Kušpilić. Ivan 
Božinović. Stjepan Bello, nemoćan. — U ovom broju od 150 
glava — megju kojijem bijaše ih nekoliko jako starijeh — sa- 
vršuje se svota svijeh borioca muškoga spola, van ako se ubroji 
megju njih nekoliko djece, kakono n. p. Oracijo i Anibal Vida- 
lići. S naše strane imadosmo dva mrtva: Andriju Uskočića — 
kako je gori rečeno — i Frana Ostoića, zakopana pod razvali- 
nam mira. Dvanaest lagahno ranjenijeh: šest muškijeh, a šest 
ženskijeh. Petoro ostane teško ozlegjeno od plamena pri velikoj 
naglosti u ispaljivanju topova. Od ovijeh jedan — Frano Košta 
kamenar — do malo dana i umre: čovjek doista dostojan bez- 
smrtne uspomene, kakonoti koji je volio s roditeljima i otačbi- 

nom svojom smrti se izložiti, nego sramnijem bjegom pogibelji 
se ukloniti. Dapače budući čuo u Dubrovniku gje je tad boravio, 
neprijateljske priprave protiva otačbini, dotrči ovamo po suhu 
sa ženom i djecom, neprestajuć riječju i djelom podbadati gra- 
gjane na obranu mile domovine: — ovoga vrloga rodoljuba ju¬ 
načko ponašanje nek bude potomstvu na ugled! Frano Batohan 
izgubi ruku i obje noge. Ostali se oporaviše. Od našijeh bjegu¬ 
naca — malo više od stotine — nijedan ne zapade u turske 
ruke, van sama Kate kći Marka Radoevića pastjera iz varoša. 
Pred večer neki se prikučiše gradu moleći se za oproštenje; aT 
ih svjetina stade ćerati kamenjem. Arkidjakon jedva isprosi, te 
budu uvedeni u grad na konopima; ništamanje megjuto nekakav 
žestokijem udarcem kamena lupne jednoga u čelo. Tako se lasno 
u sreći zaboravljamo kršćanske ljubavi! Malo prije molitvam i 
plaćom natjecasmo se pritegnuti božije smilovanje; i ne svoje¬ 
voljno, neg oF za strah težega zla, ol’ za nevolju, a ne svojijem 
pristajanjem, pustismo se od neprijatelja u gradu zateći; a sad 
na braću, na sugragjane svoje — erbo nam nije ko što njima 
uspjelo uteći — nemilosti vi se kažemo, i slabosti njihovoj neu- 
mijemo prostiti. Poglavito sredstvo kojijem se navelo uzbunjenu 
svjetinu pristati da se u grad bjegunci puste, bilo je s gledišta 
koristi, što se šnjima — za potrebe — borioca broj uzmnagao; 
akoprem se neki stadoše opirati, govoreć da se u takovu čeljad 
nije fajde pouzdati: ove arkidjakon, besjedom i težinom upliva 
svog, zamukne. 

Preko noći na osvijet sedamnaestog kolovoza Uluz-Alija za¬ 
jedri put Hvara, a malo iza njega iste noći projedri kroz naš 
zaljev i Karakozija sa 55 galija, takogjer put Hvara, tiho, tiho, bez 
ikakva zadrkivanja: zdrav nas je razum učio da i mi s naše 
strane mirujemo. Istog dana okolo podne dotrči jedan stražar 
doglasujuč nam kako je s brda smotrio gje jedan brodić na vas 
mah vesala i jedarž,, ptičijom brzinom, svratio se najprvo na 
Lastovo, a sad plovi k nama. Za malo dojedri unj’ Nikola iz 

Otranta, koji nam stade kazivati da će kolik sutra ovamo stići 
mletačka raorovojna s namjerom da udari na neprijatelja. Ova 
vijest pobudi obćenu radost. Premda je arkiđjakon vrlo dobro 
znao da se savezničke sile još nijesu sastale, ipak potvrdio je 
ove glasove da se u puku strah umali, i srce mu se utješi do¬ 
brom nadom. A Nikola je osobito zato poslan bio da onjuši sna¬ 
gu, čine i broj neprijatelja. Ispuniv svoje poslanstvo, otide od 
nas treći dan. Na odlazku uruči mu arkiđjakon dva pisma, jed¬ 
no za prevedroga Dužđa s nalogom da ga spremi u Mletke ne¬ 
tom stupi u Pulju; drugo za pomorskog vojvodu. Pridade mu 
takogjer i došljaka Španjolca pod obvez da ga dade u ruke 
vojvodi Venieru. Jeli on sve ove naručbine vijerno i točno ispu¬ 
nio nezna se, ama sumnjim da nije. U koliko se dočulo, pridao 
je zanago pismo Agustinu Barbadigu; ne tako došljaka, ni, bojim 
se, pismo za Dužda. 

Uluz-Alija i Karakozija zađržaše se šest dana u pljačkanju 
Hvarskog grada, iz kojeg svi do jednoga žitelji pobjegoše većinom 
se zaklonivši u tvrgjavu. Hajduci popališe mal’ ne cijelo pre- 
gragje, a u njemu i samostane Male-braće i Domenikanaca, 
pa i u gradu mnoštvo kuća i crkava. Oplijeniše takogjer, popa¬ 
liše i okrvaviše sav unaokolo mora otok. Ješani se vrlo hrabro, 
održaše iz jedne kule; a i brgjani Samotvorja junački se osvi- 
jetliše lice smaknuv, kako kažu, za 200 turaka: njihove im že¬ 
ne — nečuvenom vrlinom — kupljahu i dođavahu kamenje, ko- 
jijem, u oskudici streljiva, izmrcvariše turke. 

Ovom se prigodom baciše na križaranje i neretvanski gu¬ 
sari, sa svijeh strana plijeneći; te za ovo šest dana po samijem 
selima našeg otoka zarobiše sedamdeset i dvoje žitelja. 

Na osvijet 23 kolovoza u gluho doba noći, nikamo se ne 
osvrtajući, Uluz-Alija sa svojijem galijama — držeći se pelješkog 
kraja — polazi kroz naš morski rukavac k istoku da se pridru¬ 
ži cijelome skupu turske morovojne. A Karakozija istog dana 
okolo tri popodne iz Lovišta prijedri u Račišće (Brijačeva luka), 

sa svojijeh 55 galija, i ne skupa već na podosta ođaljene čopo¬ 
re od dvije — tri — četiri galije zajedno. Pred večer istijem 
redom vrati se pod Pelješac. Nemogosmo se domisliti čemu on 
ovako radi: van da nije ondi kakav odjel vojske iskrcao, namje¬ 
rom da s kraja i s mora na nas udari. S toga cijelu noć stra- 
žasmo: želeći ovom prigodom neki od našijeh oprati prošlu sra¬ 
motu, neki se kajući što se prem brzo vratili, a neki hladno¬ 
krvno isčikajuć na što će stvar izići — neprestano se Bogu pre¬ 
poručujući. 

Da pravo kažem, kadono Uluz-Alija na nas udari, bilo po 
kakvoj unutrenoj slutnji, bilo sa nezrele smjelosti, bilo s oča¬ 
janja bezufanosti; nikakva obzira nijesam imao na pogibio smr¬ 
ti. Ama sada ni najmanje važnosti nijesam dao Karakozijinu pri¬ 
stupanju, najprije zato što su naši iza održane pobjede slobodniji 
postali; pa još s toga što ovaj nije ko Uluz-Alija vodio velike i jake, 
neg većinom malene i neznatne galije: ni tvrdo oružane, ni po¬ 
dobno snabdjevene vojskom. 

Iza polu noći Karakozijin čopor, držeći se ciko Pelješca 
muče doplovi u Trstenik — na tri milja od Korčule sa strane 
od istoka, — gje se zadrži za dvije ure. Ondi do tri puta raz- 
položi galije na bojni red ko da će na nas da ih upravi; pa ih 
opet razčini. Napokon odijele, se četiri male galije i zavezu se 
na Otok gje popale samostan — najljepši u cijeloj Dalmaciji 
— i odnesu zvona: krasna Crkva ne izgori, budući svogjena u 
kamenu i tupu; aP izgori sve što je u njome drvena uresa bilo. 
Zatijem cijeli čopor, sa strane od Ražnjića, doveze se u Lum¬ 
bardu, gje su seoski naši dvorci. Ondi ih sustigne četa od 1500 
vojnika dan prije u Račišće skrcanijeh; gje su svu noć na žalu 
pokraj mora ležali. Na prvi zrak zore proliju se tam-amo po 
istočnoj poli otoka, njušeći i podpipujući sve đrume, brda, doli¬ 
ne, šume, špilje i škrape; zaplijenivši jedno 30 duša obojeg spo¬ 
la, i mnoštvo različite stoke: što nemogoše vući sobom, poklaše 
i ostaviše po gori, gavranima i jastrebima na hranu. U Lum- 

bardi odapeše sasvijem uzdu svojoj živinskoj razuzdanosti, pa 
se baciše na kuće i popališe ih. Dok je ovo trajalo, smotrismo 
gje ispod Mlijeta, ko put nas, na jedrima i na veslima tiska se 
brzi jedan brodić. U isti mah jedna Karakozijeva galija otisne 
se prema njemu. Kad se stigoše, oba zajedno krenu k’ čoporu 
ostalijeh galija; za malo svekolike razapeše jedra i u debelo se 
more spustiše. Kako mi prosudismo, a poslije nam i uhode po- 
tvrdiše, ono je bio brzovoz od turskog pomorskog vojvode 
poslan Karakoziji s naredbom da se uput krene k turskoj moro- 
vojni. 

Tad odahnuvši, mi sutridan (24 kolovoza) posvećen sv. 
Bartolomiji, najvišom svetčanošću proslavismo ovaj dan, plačući 
od radosti i faleći Boga toliko za zavjetnu uspomenu sjajne po¬ 
bjede — ovog istog dana nazad 80 godišta — od našijeh ota¬ 
ca održane nad Argonskom morovojnom; kolik i za naše čud¬ 
novato oslobogjene od toli strašnijeh opasnosti’. I u znak slavo- 
dobića pobrasmo neke turske kruglje i strijele, pa ih u stolnoj 
Crkvi objesi smo uz Aragonske odore koje naši oci po vješaše, a is¬ 
pod njih urezaše slijedeći latinski natpis: 

„Parthenopes regem sociosque hine classe repulsos 
Testentur natis scuta dicata tholo.“ *) 

Pa i mi na njihov izgled ovu slavo-spomen posvetismo bi. 
Djevici, i sv. zaštitnicima Bartolomiji i Marku uz slijedeće stihove: 
„Sedamdeset prve godinice 
— Nad tisuću pet sto — tekuć kolo 
Po porodu božanske Djevice, 

Iz galija širom naokolo 
Udre na nas Uluz-Ali bane 


*) Da je ovdi bila suzbijena 
Napuljskoga kralja moro vojna, 
Svjedočiće u daljna vremena 
Ovd’ viseća orugja ubojna. 

Slavne Djeve na dan Uznešenja. 

Ljute bana dopanule rane: 

Skršen, bježi s pred našeg borenja! 

Djevi, za nas koja uzvojuje, 

Grad zahvalan plijen posvećuje. *) 

Dogogjaj ove naše pobjede, i udaljene iz Jadranskog mora 
turske morovojne arkidjakon pospiješi se priobćiti Jakobu Fos- 
karinu i Filipu Bragadinu: — prvi pješačke, drugi pomorske 
mletačke vojske u Dalmaciji vojvoda. Oni ovu veselu vijest tu- 
tako saobćiše mletačkome Vijeću. 

Na ovaj glas ođahnuše svi unaokolo Jadranskog mora živu¬ 
ći narodi; i svak se inokupno radovao Korčulanskome junačko- 
me činu. Ja se neusugjujem reć da je ovo dalo povoda glasovi¬ 
toj pomorskoj pobjedi malo poslije dobivenoj u Korintskome za¬ 
ljevu, al je bez dvojbe nemalo obodrilo kršćanske zatočnike da 
slobodnije i pouzdanije udare na turke. 

Neznabožci kažu: sreća dijeli pobjedu. Prem puno pri¬ 
stojnije svete knjige običavaju Boga zvati Gospodinom vojski. 
Zato u presvetom Obredu naše Mise stoji rečeno: „zemlja i 
nebo napunjeno je veličanstvom Boga od vojska:" što znamenu- 
je ista riječ Sabaoth; nek se svak bezdvojbeno uvjeri da je 
sreća prazna riječ, a Bog da je tvorac svake stvari, te on sam 
vojskami pobjedu dijeli. I ako se ikad igje božiji upliv u ljud- 
skijem stvarma otvorito očitovao, to se očevidno dokazalo u 
Korčulanskome čudnovatom dogogjaju. Da popustim sve ostalo 
(što bez plača nemogu napomenuti), dok bo mnogi drugi pre- 


*) Virginis a partu quingentis, mille peractis, 

Et đecies septem proximus annus erat. 
jEre piliš nequicquam Uluzelinus adactis 
Disjecta, hine pulsus, per mare classe ruit. 

Gesta, die, rest est, quo Virgo ascendit OJympum. 
Urbs memor, h*c Divse parta troplisea dicat. 

tvrdi gradovi padoše, bjehu popaljeni, ii’ usilovani predati se; 
ko je, ako ne sam Bog sačuvao ovaj naš gradić, pod slabijem 
mirima, sa posve neznatijem brojem — i to nevještijeh — bo- 
rioca? Ko je udahnuo neviknutoj boju dječici dar hitrosti, raza- 
branja, kreposti i smjelosti? ko ženam, ko djevojčicam udijeli 
snagu i srce da neuplašivo, pod muškom odorom, usmu usred 
vatre i oružja, ni nepazeći ma na kakvu bilo pogibiu, junački se 
boreći, ii’ boriocima u pomoć pritičući? Nije li i to božiji upliv 
bio što su, ne gracki stražari, nego crkveni službenici prvi u- 
gledali napadajućeg neprijatelja? U broj božije pomoći stavljam i 
to što nijedan od našijeh bjegunac^ u turske ruke neupade, i 
ne bude usilovan očitovati im slabost našeg položenja; premda 
neki sbog dopadnutijeh rana jedva idući, mogli su prem lasno 
uhvaćeni biti. 

A kad u Risanskome zaljevu megju 400 galija izabrati 
bjehu Karakozija sa svojijeh 55, i Uluz-Alija sa 20 galija da i- 
du harati dalmatinsko primorje, ko je — ako ne Bog — u nji¬ 
hovo srce bacio klicu razdora da na nas složnijem silama ne u- 
daraju, neg da se o sebi natječu koji će koga nadkriliti: erbo, 
vodeći se do Korčule zajedno, prvi nas je mimoišao; te se opet 
sastadoše na haranje Hvara? A kako se dogodi da, vraćajuć se 
s Hvara, prvi se nije usudio, drugi nije imao kad na nas opet 
nasrtati. 

Preblažena Djevice! koja si — kako stavno vjerujemo — 
iz ove mračne doline na nebo prenešena da kod previsokog pri¬ 
jestolja svemogućega Boga nas zaštićuješ; erbo kako si na ze¬ 
mlji cijelome ljudskome rodu — čudnovatom poniznošću tvojom 
— svijeh izvrsnosti’ prvi uzor bila, tako si navrh nebesa — 
prva iza Boga — za našu korist uzvišena. Umnoži — molim ti 
se! pouzdanje ovoga harnoga puka, samoj Tebi pripisujućeg ovo 
svoje čudnovato spasenje. Te nas, koje si toliko puta iz mnoge 
propasti milostivo oslobodila — predopuniv mjeru tvoje dobrote, 

u družbi sv. Bartolomije, Marka i svijeh božijeh ugodnika — 
dostoj se uzeti vavijek pod obranu tvoju: da tvrdo utemeljeni u 
vjeri Sina tvoga, nikakove napasti silom ne otpadnemo od pra¬ 
vog vjerozakona, neka i ovdi na zemlji i gorik na nebu kušamo 
plod zaštite tvoje: uz odobrenje ovijeh našijeh odvjeta preblage 
milosti Gospodina našega Isukrsta sina tvoga, komu zajedno sa 
Ocem i Duhom svetijem budi čast i slava u vijeke. Amen! 

